פאיסנדו (מחוז)

**מחוז פאיסנדו** (בספרדית: **Departamento de Paysandú**) הוא אחד מתשעה עשר המחוזות של אורוגוואי. בירת המחוז היא העיר .

המחוז ממוקם בצפון-מערב המדינה, גובל במחוזות סלטו מצפון, טקוארמבו ממזרח, ריו נגרו מדרום, ונהר אורוגוואי במערב. שטח המחוז הוא 13,922 קמ"ר, והוא השלישי בגודלו באורוגוואי, אחרי המחוזות טקוארמבו וסלטו.

## היסטוריה

מחוז פאיסנדו הוכרז לראשונה ב-3 בפברואר 1816. בעת הכרזת החוקה של אורוגוואי, ב-1830 המחוז כלל את כל השטח של אורוגוואי מצפונית לנהר ריו נגרו, מה שהפך אותו, עם יותר מ-74,000 קמ"ר למחוז הגדול ביותר בהיסטוריה של אורוגוואי. והמחוז יחד עם המחוזות מונטוידאו, קנלונס, סן חוסה, קולוניה, סוראינו, דורסנו, מלדונדו וסרו לרגו, היו תשעת המחוזות המייסדים של אורוגוואי בעת השבעת החוקה של 1830.

ב-16 ביוני 1837 הופרדו ממנו המחוזות טקוארמבו וסלטו ושטחו צומצם לכ-23,000 ק"מ. אך רק ב-1 באוגוסט 1881, עם הפרדת מחוז ריו נגרו מפאיסנדו, קיבל את גודלו וצורתו הנוכחית.

עיר הבירה, נוסדה בשנת 1750 כעיר נמל לייצוא עורות ומוצרי בעלי חיים אחרים, בהתחשב במיקום הגאוגרפי האסטרטגי שהיה לה, גדלה במהירות באוכלוסייתה והייתה העיר השנייה בגודלה באורוגוואי עד עמוק לתוך המאה העשרים, בעיר היה בית החולים השני בחשיבותו במדינה, ומבנים חשובים נוספים.

מדי שנה ב-8 ביוני חוגגת העיר את יום הכרזתה, בתהלוכות של גאוצ'וס ומופעי תרבות וספורט שונים.

כ-100 ק"מ צפונית לפאיסנדו, בפוריפיקסיון , הקים ב-1815 הגנרל ארטיגס את בסיס הקונפדרציה שלו שנודעה בשם "ליגת העמים החופשיים".

[ממוזער|מרכז|גשר גנרל ארטיגס המחבר בין [אורוגוואי לארגנטינה במחוז פאיסנדו]]
**גשר גנרל ארטיגס**  נחנך בשנת 1975 והוא משמש גשר בינלאומי בין אורוגוואי לארגנטינה.

## כלכלה
חקלאות: גידול בקר וצאן, מטעי הדרים ואוכמניות, ושדות חיטה שעורה וסויה, ומעט דיג בנהר אורוגוואי.

במחוז מפעלי תעשייה רבים, מפעלי עיבוד עורות גדולים, ייצור שמן, מבשלות בירה, הפקת סוכר, טקסטיל, פורמייקה, הדרים ועוד.

הייצור התעשייתי של פאיסנדו מכניס כמות ניכרת של מטבע חוץ לאורוגוואי, ורוב תושבי המחוז משתכרים מהתעשייה המקומית.

## ממשל
### מוניציפלית
ראש העיר נבחר בבחירה ישירה, לתקופה של חמש שנים. ויכול לאחר מכן יכול להיבחר מחדש.

### חוקתית
הרשות המחוקקת היא מועצה מחוזית המורכבת מ-31 חברי מועצה, הנבחרים באופן דמוקרטי. חברי המועצה מופקדים על הצעת רפורמות עירוניות, צווים ומיסים, כמו גם כל פרויקט אחר שהם מוצאים לנכון בתאום עם ראש העיר.

### עיריות במחוז (ניהול אזורי)
במחוז קיימות 7 עיריות אזורית.

ממוזער|מטעי דקלים בעיריית קברצ'ו במחוז פאיסנדו
[300px|ממוזער|העיריות במחוז פאיסנדו נכון ל-2015:
<br/>1) [צ'פיקוי
2) גיצ'ון
3) לורנסו חיירס
4) פיאדרס קולורדס
5) פורבניר
6) קברצ'ו
7) טמבורס.
השטח האפור הוא שטח כפרי שאינו מחולק לעיריות.]]

בעיריות מתקיימים בחירות אחת לחמש שנים, בהם נבחר ראש העירייה וארבעה חברי מועצה, האחראים על הנושאים המוניציפליים באזור בחירתם.

## תרבות

**שבוע הבירה פאיסנדו** הוא אחד האירועים התיירותיים החשובים ביותר במדינה. הוא מתקיים מאז 1966 במהלך שבוע התיירות.

ממוזער|להקת בורינקן  בתיאטרון בפאיסנדו, בשבוע הבירה של שנת 2014
בשנת 1997 נחנך **אמפיתיאטרון נהר אורוגוואי** כדי לארח את האמנים המשתתפים בתוכנית השבוע. האמפיתיאטרון נבנה בהשראת תיאטראות יווניים עתיקים, ויש בו קיבולת של 20,000 מקומות ישיבה.

בסביבת האמפיתיאטרון מתקיים יריד עם כ-250 דוכנים, מתחמי אוכל, מתחם בירה ולונה פארק.

## דמוגרפיה

על פי מפקד האוכלוסין האחרון שנערך בשנת 2019, אוכלוסיית מחוז פאיסנדו מנתה 119,636 תושבים, (מתוכם 58,876 גברים, ו-60,760 נשים). כשהאוכלוסייה העירונית מנתה 115,148 תושבים, והאוכלוסייה הכפרית הייתה רק 4488.

### מרכזים עירוניים

רשימות עיירות או ערים עם אוכלוסייה של מעל 1000 תושבים (נתוני מפקד 2011):

## קישורים חיצוניים

* 
* אתר האינטרנט הרשמי של מחוז פאיסנדו (בספרדית)
* פאיסנדו באנציקלופדיה הגאוגרפית של אורוגוואי

## הערות שוליים

פאיסנדו